ΓΡΑΠΤΗ ΕΡΩΤΗΣΗ E-2349/00

υποβολή: Vronique Mathieu (EDD) προς την Επιτροπή

(13 Ιουλίου 2000)

Θέμα: Προστασία του πληθυσμού και φυσικές ή τεχνολογικές καταστροφές

Μία κατάλληλη αντίδραση της Ευρωπαϊκής Ένωσης σε περίπτωση φυσικών ή τεχνολογικών καταστροφών είναι αναγκαία. Όμως πολλούς μήνες μετά τις καταστροφές που προκάλεσαν οι καταιγίδες του Δεκεμβρίου 1999 και το ναυάγιο του πλοίου Έρρικα, η Επιτροπή δεσμεύθηκε να παρουσιάσει, πριν από το τέλος του Ιουλίου 2000, μία ανακοίνωση και μία πρόταση προς το Συμβούλιο με σκοπό να συμπληρώσει το κοινοτικό πρόγραμμα δράσηςπέρ της προστασίας του πληθυσμού που θεσπίσθηκε με απόφαση του Συμβουλίου στις 9 Δεκεμβρίου 1999.

1. Πως εξηγεί η Επιτροπή ότι κατά τη διάρκεια των καταστροφών του Δεκεμβρίου 1999, ο συντονισμός σε κοινοτικό επίπεδο δεν πραγματοποιήθηκε στο πλαίσιο αυτού του προγράμματος ενώ αυτό τέθηκε σε ισχύ την 1η Ιανουαρίου 2000;

2. Πως προτίθεται η Επιτροπή να καταστήσει πιο αποτελεσματική την επικοινωνία μεταξύ των διοικήσεων των κρατών μελών που είναι αρμόδιες για την προστασία του πληθυσμού, αλλά επίσης μεταξύ της Επιτροπής και των κρατών μελών και τις διάφορες γενικές διευθύνσεις της Επιτροπής;

3. Η Επιτροπή προχώρησε σε μία αναγνώριση των επιχειρησιακών πόρων πουφίστανται στα κράτη μέλη στον τομέα της προστασίας του πληθυσμού;

4. Με ποιο τρόπο η Επιτροπή αποφάσισε να διαρθρώσει τις νέες προτάσεις της στον τομέα της προστασίας του πληθυσμού σε σχέση με το ψήφισμα του Συμβουλίου της 8ης Ιουλίου 1991 σχετικά με την αμοιβαία βοήθεια μεταξύ κρατών μελών σε περίπτωση φυσικών ή τεχνολογικών καταστροφών(1) ιδιαίτερα στο επίπεδο των περιβαλλοντικών επιπτώσεων των καταστροφών;

5. Πως προτίθεται η Επιτροπή να εξασφαλίσει τον συντονισμό και τη συνάφεια της δράσεως μιας ενδεχόμενης ευρωπαϊκής δύναμης παρεμβάσεως, που θα προστίθετο στη διάδοση των κέντρων κρίσεως, μονάδων και επιτροπών διαχείρισης κρίσεως που θα ευρίσκονταιπό την εξουσία της Ένωσης;

6. Η Επιτροπή θα μπορούσε να αναφέρει με ποιο τρόπο προβλέπει να επιτύχει την εγγύηση πολιτικής δέσμευσης εκ μέρους των κρατών μελών για την συνεργασία τους στις προσεχείς της προτάσεις;

(1) ΕΕ C 198 της 27.7.1991, σελ. 1.

Απάντηση της κας Wallstrm εξ ονόματος της Επιτροπής

(7 Σεπτεμβρίου 2000)

1. To κοινοτικό πρόγραμμα δράσης στο οποίο αναφέρεται το αξιότιμο μέλος του Κοινοβουλίου ακροθιγώς μόνον αναφέρεται στις παρεμβάσεις σε περίπτωση καταστροφών. Κύριος στόχος του είναι η επεξεργασία και χρηματοδότηση μέτρων πρόληψης, προετοιμασίας των ενδιαφερομένων και ενημέρωσης του κοινού. Εάν έπρεπε να έχειπάρξει κοινοτικός συντονισμός κατά τις θύελλες του Δεκεμβρίου του 1999, αυτός θα έπρεπε να έχει αναπτυχθεί στο πλαίσιο του ψηφίσματος της 8ης Ιουλίου 1991 σχετικά με την αμοιβαία παροχή βοήθειας στο οποίο αναφέρθηκε, επίσης, το αξιότιμο μέλος του Κοινοβουλίου.

2. Σχετικά με την επικοινωνία μεταξύ των κρατών μελών και μεταξύ των κρατών μελών και της Επιτροπής, η Επιτροπή έχει ήδη δρομολογήσει έργο στο πλαίσιο της IDA (αμοιβαία ανταλλαγή δεδομένων μεταξύ διοικήσεων), με σκοπό τη σύσταση αξιόπιστου και αποτελεσματικού δικτύου επικοινωνίας. Όσον αφορά την επικοινωνία των διαφόρωνπηρεσιών της Επιτροπής, συνεστήθη διυπηρεσιακή ομάδα, μεταξύ άλλων, προκειμένου να γίνει καλύτερη επεξεργασία της πρότασης στην οποία αναφέρεται το αξιότιμο μέλος του Κοινοβουλίου στο σημείο 4 της ερώτησής του.

3. Στο πλαίσιο της εφαρμογής του ψηφίσματος της 8ης Ιουλίου 1991 έχει πραγματοποιηθεί μια χονδρική εκτίμηση των δυνατοτήτων αμοιβαίας βοήθειας μεταξύ των κρατών μελών. Ο ακριβέστερος προσδιορισμός των διαθέσιμων ομάδων και η θέσπιση προγράμματος εκπαίδευσης ούτως ώστε οι εν λόγω ομάδες να μάθουν να συνεργάζονται και να δρουν συμπληρωματικά, θα αποτελέσει τον ένα από τους δύο βασικούς άξονες τηςπό κατάρτισην πρότασης.

4. Ηπό κατάρτισιν πρόταση συνίσταται στην ενίσχυση των διατάξεων του ψηφίσματος της 8ης Ιουλίου 1991. Αποβλέπει σε ένα πραγματικό ποιοτικό άλμα σε σχέση με το ψήφισμα. Όσον αφορά τα ζητήματα τα σχετικά με τις περιβαλλοντικές επιπτώσεις των καταστροφών, τα ζητήματα αυτά αποτελούν αναπόσπαστο μέρος της όλης δράσης της Επιτροπής σε θέματα πολιτικής άμυνας. Ωστόσο, η αποκατάσταση των περιβαλλοντικών ζημιών, πέραν της περιόδου διαχείρισης της κατάστασης εκτάκτου ανάγκης, δεν αποτελεί τμήμα της δράσης πολιτικής άμυνας.

5. Ηπό κατάρτισιν πρόταση αποβλέπει στη δημιουργία αποδοτικού μέσου που θα μπορεί να χρησιμοποιηθεί από τα κράτη μέλη και την Επιτροπή για παρεμβάσεις στο εσωτερικό της Κοινότητας. Το μέσο αυτό θα είναι επίσης στη διάθεση της Επιτροπής, για παρεμβάσεις εκτός Κοινότητας.

6. Η πολιτική δέσμευση των κρατών μελών για την χρήση του προτεινόμενου συστήματος αποτελεί την κύρια προϋπόθεση εύρυθμης λειτουργίας του συστήματος. Η δέσμευση αυτή χρήζει επιβεβαίωσης σεπουργικό επίπεδο.